**Ubytovací poriadok chaty DANIELA**

1. Ubytovanie klientov v súkromí v objekte chaty „**DANIELA**“ sa uskutoční na základe ich dobrovoľného prihlásenia na pobyt. Ubytovaní hostia predložia majiteľovi chaty alebo správcovi chaty doklad totožnosti /občiansky preukaz, cestovný pas, vodičský preukaz a pod./.
2. Cenník služieb za prenájom objektu je uverejnený na internete a v propagačných materiáloch. Služby sú poskytované na základe vopred určenej ponuky a dojednaných podmienok.
3. Prevádzkovateľ zariadenia poskytuje ubytovaným osobám služby v rozsahu, ktorý určuje aktuálna ponuka.
4. Prevádzkovateľ môže vo výnimočných prípadoch ponúknuť hosťovi iné ubytovanie, než bolo dohodnuté, pokiaľ sa podstatne nelíši od potvrdenej objednávky.
5. Ak osoby požiadajú o predĺženie pobytu, môže im prevádzkovateľ zariadenia ponúknuť aj inú izbu než tú, v ktorej boli ubytovaní.
6. K objektu je umožnený príjazd motorovým vozidlom po miestnej komunikácii a vyhradené parkovisko v objekte chaty, ktoré nie je strážené.
7. V celom objekte chaty platí prísny zákaz fajčenia!!! Pre fajčiarov sú určené len vonkajšie priestory /terasa objektu, sedenie pri ohnisku v exteriéri/, kedy je potrebné mať na zreteli zvýšené požiarne riziko a náhradu prípadnej vzniknutej škody na majetku a zariadení.
8. Ubytovaní hostia sú povinní vykonať opatrenia na zabezpečenie poriadku a kľudu priamo v objekte i v bezprostrednej blízkosti objektu a povinnosť dodržiavať nočný kľud v čase od 22.00 hod. večer – 6.00 hod. ráno.
9. Čas nástupu na pobyt je po **14.00** hodine a odubytovanie je v deň odchodu do **12.00** hodiny ráno,(prípadne podľa dohody), inak je možné účtovať pobyt aj za nasledujúci deň. Možnosť stanovenia ubytovacieho času inak, je nutné dohodnúť aspoň deň vopred. **Pred príjazdom (približne hodinku) nás prosím informujte o príchode telefonicky, alebo formou SMS na tel. č. +421 914 707 362.**
10. Ubytovateľ nezodpovedá za cennosti (napr. výpočtová a audiovizuálna technika ) a peniaze hostí vnesené do areálu ubytovateľa a do izieb.
11. V celom objekte chaty je prísny zákaz používať vlastné elektrické spotrebiče okrem spotrebičov bežného použitia (holiace strojčeky, sušiče vlasov, notebooky, nabíjačky a pod.) Pred odchodom z izby alebo objektu je ubytovaný hosť povinný uzatvoriť vodovodné kohútiky, zhasnúť osvetlenie, vypnúť elektrické spotrebiče, uhasiť oheň vo vnútornom aj vonkajšom kozube, zatvoriť okná a uzamknúť dvere. Za stratu kľúča je účtovaný samostatný poplatok ( 10 eur).
12. Deti do 10 rokov je zakázané nechávať bez dozoru dospelých v interiéri i exteriéri objektu. Pri vzniku úrazu alebo iných nepredvídateľných okolností zodpovedá za dieťa osoba, s ktorou je dieťa prihlásené na pobyt. V celom objekte platí zákaz používania športových potrieb určených pre exteriéry v interiéri objektu /lopty, tenisové rakety, sánky a pod./.
13. Pri ochorení alebo zranení ubytovaných hostí je nutné kontaktovať majiteľa alebo priamo zdravotnícke zariadenie.
14. Posteľná bielizeň, uteráky na ruky, utierky, deky a prestierania sú čisté a nepoškodené. Posteľná bielizeň slúži na celotýždňový pobyt, pri výmene na požiadanie účtujeme poplatok. Kuchynské utierky, čistiace potreby a hygienické potreby WC a v kúpeľni sú v cene ubytovania.
15. Exteriér a interiér objektu je udržiavaný a funkčný, ubytovaní hostia sú vo vlastnom záujme povinní prekontrolovať stav a funkčnosť zariadení a majetku objektu a nedostatky ihneď oznámiť majiteľovi objektu. Ubytovaní hostia nesmú bez súhlasu majiteľa premiestňovať zariadenie, robiť úpravy a opravy objektu, zásahy do sietí a inštalácie.
16. **Udržujte čistotu** – za mimoriadne znečistenie objektu /blato, zvratky, žuvačky a pod./ účtujeme poplatok podľa miery znečistenia.
17. Klient je povinný pred odchodom umyť kuchynský riad, kotlíky a vonkajší gril a vyprázdniť chladničku od potravín a vysypať všetky smeti do vonkajšieho smetného kontajnera.
18. Ubytovaní hostia súhlasia s tým, že počas doby trvania prenájmu majiteľ má právo vstúpiť do objektu a izieb za účelom vykonania povinností, vyplývajúcich z prevádzkovania objektu /nutné opravy a údržba, havarijné stavy a pod.
19. Za škody spôsobené na majetku a zariadení objektu zodpovedá ubytovaná osoba.
20. Škody spôsobené počas pobytu, hradí ubytovaný v plnej výške!!!
21. **Hosťom nie je dovolené vodiť si návštevy do objektu, prípadne ubytovať ďalších ľudí bez vedomia ubytovaváteľa. V prípade porušenia má ubytovávateľ právo ukončiť ubytovacie služby s klientom pred uplynutím dohodnutého času, bez nároku na vrátenie zvyšnej sumy za ubytovanie.**
22. V deň odchodu odovzdá klient chatu v akom ju prevzal.
23. Ubytovaní hostia sú povinní dodržiavať ubytovací poriadok – porušenie zakladá právny nárok majiteľa objektu na odstúpenie od zmluvy pred uplynutím dohodnutého času. Tento ubytovací poriadok je dostupný v objekte chaty,a ubytovaní hostia sú s ním oboznámení aj ústne majiteľom chaty pri dojednaní podmienok a preberaní objektu – neznalosť ustanovení nie je dôvodom na neplnenie povinností**.**
24. **Hosť je povinný dodržiavať ustanovenia tohto ubytovacieho poriadku.** V prípade, že ho poruší, má ubytovateľ právo odstúpiť od zmluvy o poskytovaní ubytovacej služby pred uplynutím dohodnutého času.